สวัสดีคะ คลอดลูกได้ 6 เดือน ประจำเดือนมาตอน 3 เดือนหลังคลอด ล่าสุดมีประจำเดือนปกติผ่านไปอาทิตย์ มีประจำเดือนมาอีก 1 วันแล้วหายแต่เป็นเหมือนตกขาวสีน้ำตาลมา 3-4 วันแล้วคะ ไม่มีกลิ่นไม่มีอาการ จะอันตรายไหมคะ มีวิธีรักษาอย่างไรบ้างคะ
สวัสดีค่ะ หลังการคลอดบุตรได้ประมาณ 6 เดือน ในหญิงส่วนใหญ๋ก็อาจจะเริ่มกลับมามีการตกไข่และตั้งครรภ์ได้ตามปกติแล้ว และถ้าประจำเดือนมาแล้วก็น่าจะเป็นสัญญาณว่ามีการกลับมาตกไข่ค่ะโดยที่ตกขาวสีน้ำตาลที่ออกมา แต่ไม่ใช่ประจำเดือนนั้น อาจเป็นเลือดออกผิดปกติทางช่องคลอดจากสาเหตุใดๆเช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบแนะนำสังเกตอาการ ถ้ายังมีตกขาวสีผิดปกติหรือคล้ายปนเลือดออกมาต่อเนื่อง ควรไปพบแพทย์เพื่อหาสาเหตุที่แน่ชัดและรักษาไปตามสาเหตุนั้นๆต่อไป ในเบื้องต้น ให้หยุดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง